ቤተክርስትያን ኦርቶዶክስ ተዋህዶ ኢትዮጵያ: ኣብዚ ናይ ኮሮናቫይረስ ለበዳ እዋን: ኣመንቲ ኣብ በቤቶም ኮይኖም ክፅልዩ ትምዕድ ኣላ። እንተኾነ ግን: ገለ ስባት ንምህለላን ካልእን ሰባት ክእክቡ ይረኣዩ። ብዛዕባ'ዚን ካልእን: ኣባ እስጢፋኖስ ገብረጊዮርጊስ መልእኽቲ ኣለዎም። View more on facebookView more on facebook Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 10:11 2 ሚያዝያ 202010:11 2 ሚያዝያ 2020 Breakingኣብ ኢትዮጵያ ሓደ ተወሳኺ ሰብ ካብ ኮሮናቫይረስ ከምዝሓወየ ተገሊጹ ምኒስትሪ ጥዕና ኢትዮጵያ፡ ኣብ ዝሓለፉ 24 ሰዓታት 65 ምርመራ ኮሮናቫይረስ ከምዘካየደን ኩሎም ድማ ካብቲ ቫይረስ ናጻ ኮይኖም ከምዝተረኸቡን ገሊጹ። ካብቶም ቅድም ኢሎም ካብቲ ቫይረስ ከምዝሓወዩ ዝተገለጹ ክልተ ሰባት ብተወሳኺ፡ ካልእ ሓደ ሰብ ከምዝሓወየ እቲ ሚኒስትሪ ኣፍሊጡ’ሎ። እቶም ቅድም ኢሎም ከምዝሓወዩ ዝተገለጹ ሰባት፡ ንጥንቃቐ ክበሃል ንበይኖም ተፈልዮም ክትትል ይግበረሎም ምህላዉ ክግለጽ ጸኒሑ እዩ። ኣብ ኢትዮጵያ፡ ዛጊት 29 ሰባት በቲ ቫይረስ ምልካፎም ከምዝተረጋገጸ እዩ ዝግለጽ። Getty ImagesCopyright: Getty Images Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 10:01 2 ሚያዝያ 202010:01 2 ሚያዝያ 2020 ትግራይ፡ "ሲኖዶስ ንዘሕለፎ ውሳነ ጥሒሶም ምህለላ ዝመርሑ ሰባት ኣለዉ" ኣባ እስጢፋኖስ ኣብዚ ቅንያት ኣብ ትግራይ ብፍላይ ኣብ ከተማታት መቐለ፣ ዓዲግራት፣ ማይጨውን መኾንን ህዝቢ ናብ ከተማ ብምውፃእ ተማህሊሉ እዩ። ብኣንፃሩ ድማ እቲ ብመንግስቲ ትግራይ ዝወፀአ ድንጋገ ህፁፅ እዋን፡ ህዝቢ ክእከብ ከምዘይብሉ ይኽልክል፡ ርሕቐቱ ሓልዩ ሕማም ኮሮናቫይረስ ክከላኸልን ድማ ይድንግግ። ብምኽንያት'ዚ ሓይልታት ፀጥታ፡ ነቲ ኣብተን ከተማታት ዝተኻየደ ምህለላ ደው ንክብል ብምሕታቶም፡ ምስ ገለ ኣመንቲ ተጓኒፆም። ዛጊድ ኣብ ዓዲግራትን ማይጨውን ምስዚ ምንቅስቓስ ተዛሚዱ ገለ ሰባት ከምዝተኣሰሩ'ውን ኣረጋጊጹ ኣሎ። ኣብ ማሕበራዊ ሚድያ ድማ መዘራረቢ ኣጀንዳ ኮይኑ እዩ። ኮምሽን ፖሊስ ትግራይ፡ ነቲ ኩነታት ንምህዳእ ምስ መራሕቲ ሃይማኖት ዳግም ምርድዳእ ክካየድ ከምዝሓተተ ቢቢሲ ትግርኛ ዝረኸቦ ሓበሬታ የመልክት። ምስ ቢቢሲ ቃለ-መሕተት ዘካየዱ ኣብ ሃገረስብከት ደቡብ ምብራቕ ትግራይ መራሒ ሃይማኖት ዝኾኑ፡ ኣባ እስጢፋኖስ፡ ሲኖዶስ ኢትዮጵያ ንዝወሰኖ ውሳነ፡ ውልቀ ሰባት ይጥሕስዎ ከምዘለዉ ገሊፆም። ንተወሳኺ፡ ትግራይ፡ "ሲኖዶስ ንዘሕለፎ ውሳነ ጥሒሶም ምህለላ ዝመርሑ ሰባት ኣለዉ" ኣባ እስጢፋኖስ BBCCopyright: BBC Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 9:53 2 ሚያዝያ 20209:53 2 ሚያዝያ 2020 ኣርባዕተ ከተማታት ኦሮሚያ: ምርመራ ኮሮናቫይረስ ከካይዳ እየን Getty ImagesCopyright: Getty Images ቢሮ ጥዕና ኦሮሚያ፡ ኣብ ኣርባዕተ ከተማታት ናይታ ክልል፡ ናይ ኮሮናቫይረስ መመርመሪ ላብራቶሪታት ከምዘቖመ ኣፍሊጡ። እተን ከተማታት፡ ኣዳማ፣ ጅማ፣ ሃረማያን ነቀምቴን ምዃነን፡ ምክትል ኣመሓዳሪ ክልል ኦሮሚያ ኣዲሱ ኣረጋ ኣብ ፌስቡክ ጽሒፉ። እተን ናይ ጅማን ሃረማያን ላብራቶሪታት፡ ኣብተን ከተማተት ምስ ዝርከባ ዩንቨርስታት ብምትሕብባር ዝቖማ ኮይነን፡ ኣብ ሒደት መዓልታት ምርምራ ክጅምራ ምዃነን ገሊጹ። ብተመሳሳሊ፡ ክልል ትግራይ ማእከል ምርመራ ኮሮናቫይረስ ከምዘዳለወት ምግላጻ ይዝከር። Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 7:14 2 ሚያዝያ 20207:14 2 ሚያዝያ 2020 መገዲ ኣየር ብሪጣንያ ልዕሊ 36,000 ሰራሕተኛታት ክንክይ እዩ Getty ImagesCopyright: Getty Images መገዲ ኣየር ብሪትሽ ልዕሊ 36,000 ሰራሕተኛታቱ ስርሖም ደው ከብሉ ክገብር’ዩ ተባሂሉ። ብሰንኪ ኮሮናቫይረስ ዝበዝሑ በረራታቱ ዘቋረጸ እቲ መገዲ ኣየር: ምስ ማሕበር ስራሕነኛታት ናይቲ ትካል ንሰሙናት ዘተ ክገብር’ዩ ቀንዩ። ክልቲኦም ወገናት ኣብ ሰፊሕ ምርድዳእ’ኳ እንተበጽሑ ኣብ ዝርዝራት ግና ገና ክፈራረሙ’ዮም። ብመሰረት እቲ ስምምዕ ድማ 80 ሚኢታዊት ካብ ኣባላት በረራ፣ ሰራሕተኛታት ቢሮ፣ መሃንዲሳትን ካልኦት ኣባላት ዋና ቤት ጽሕፈትን ስርሖም ከቋርጹ ክግበር’ዩ። በዚ ምንካይ ዝጽለዉ ሰራሕተኛታት ከኣ መንግስቲ ብምኽንያት ኮሮናቫይረስ ስርሖም ንዝስእኑ ካብ ዘዳለዎ ፈንድ ከምዝኽፈሎም ተፈሊጡ’ሎ። ዓለማዊ ማሕበር መጓዓዝያ ኣየር ከምዝሕብሮ መገድታት ኣየር ኣብ ዝቕጽሉ ሰለስተ ኣዋርሕ ክሳብ 40 ቢልዮን ዶላር ክሳራ ከጋጥመን ይኽእል’ዩ። Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 6:59 2 ሚያዝያ 20206:59 2 ሚያዝያ 2020 ደቡብ ኮርያ ‘ብሰንኪ ኮሮናቫይረስ መረጻ ኣይስርዝን’ ኢላ ኣብ ዝተፈላለያ ሃገራት፡ መደብ ዝተትሓዘሎም ብዙሓት ፍጻመታት፡ ሃገራዊ መረጻታት’ውን ሓዊሱ፡ ብሰንኪ ኮሮናቫይረስ ተሰሪዞም እዮም። ደቡብ ኮርያ ግን፡ ኣብዚ ናይ ለበዳ እዋን፡ ድሕሪ ክልተ ሰሙን ንዝካየድ ሃገራዊ መረጻ ትሸባሸብ እያ ዘላ። ተወዳደርቲ፡ ከምቲ ንቡር ንደገፍቶም ኣኪቦም ክምድሩን ሰላም ክበሃሃሉን እኳ እንተዘይከኣሉ፡ ምስ መረጽቶም ዝራኸብሉ ናይ ጎስጓስ ሜላታት ኣይሰኣኑን። ወግዓዊ ናይ ክልተ ሰሙን ጎስጓስ መረጻ ስለዝጀመረ፡ ተወዳደርቲ ኣብ ጎደናታት ርእሰ ከተማ ናይታ ሃገር ንዝርከቡ መደብራት ባቡርን ሹቓትን ከጽርዩ ተራእዮም። እዚ 300 ኣባላት ዘለውዎ ሃገራዊ ባይቶ ንምሕራይ ዝግበር መረጻ፡ ብሰንኪ ኮሮናቫይረስ ክናዋሕ ከምዝኽእል ግምታት ነይሩ። መንግስቲ ግን፡ እቲ መረጻ ኣብ 15 ሚያዝያ ክካየድ ምዃኑ ኣፍሊጡ’ሎ። ኩሎም መረጽቲ ድማ፡ ድምጺ ኣብ ዝህብሉ እዋን ብውሕዱ 2 ሜትሮ ክረሓሓቑ፣ መሸፈኒ ኣፍን ኣፍንጫን ክገብሩ፣ ድምጾም ብወረቐት ቅድሚ ምሃቦም ድማ ኢዶም ብሳኒታይዘር ከጽርዩን ጓንቲ ክገብሩን ከምዝግባእ ተገሊጹ’ሎ። Getty ImagesCopyright: Getty Images Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 6:20 2 ሚያዝያ 20206:20 2 ሚያዝያ 2020 ትራምፕ፡ ቻይና ንእትገልጾ ኮሮናቫይረስ ዝምልከት ቁጽርታት ከምዝጠራጠሮ ኣአንፊቱ Getty ImagesCopyright: Getty Images ፕረዚደንት ኣሜሪካ ዶናልድ ትራምፕ፡ ምስ ኮሮናቫይረስ ብዝተሓሓዝ ቻይና ዕላዊ ክትገብሮ ዝጸንሐት ቁጽርታት፡ ቁርብ ፍኹስ ዝበለ ምዃኑ ብምግላጽ ከምዝጠራጠሮ ኣተንቢሁ። ንሱ ነዚ ዝበለ ቻይና ቁጽሪ በቲ ቫይረስ ዝተለኸፉን ዝሞቱን ሰባት ነክያ ትገልጽ ምህላዋ ዝሕብር መረዳእታ ናብ ዋይትሃውስ ከምዝበጽሐ ማዕኸን ዜና ብሉምበርግ ድሕሪ ምጽብጻቡ እዩ። እቲ ጸብጻብ ከምዘይበጽሖ ዝሓበረ ትራምፕ እንተኾነ ካብ ቻይና ዝወጸውኡ ዘለዉ ቁጽርታት ቁሩብ ፍኹስ ዝበሉ ይመስሉ ክብል ገሊጹ’ሎ። “እዞም ቁጽርታት ልክዕ ድዮም ኣይኮኑን ንዝብል፤ ኣነ ኣብ ቻይና ዘሎ በዓል ሞያ ሕሳብ ኣይኮንኩን” ኢሉ። ቻይና ዛጊድ 81,554 እቲ ቫይረስ ዝተረኸቦም ከምኡ’ውን 3,312 ከምዝሞትዋ ካብ ሃገራዊ ኮሚሽን ጥዕና ናይታ ሃገር ዝተረኸበ መረዳእታ ይሕብር። Article share tools Facebook Twitter ሓበራዊ ምሃብView more share options እዚ ምስ አካፍል እዚ ሊንክ ቅዳሕብዛዕባ እዚ ሓበራዊ ምግባር ተወሳኺ ኣንብብ Posted at 5:45 2 ሚያዝያ 20205:45 2 ሚያዝያ 2020 ኣብ ኣፍሪቃ ምንቅስቓሳት ምእጋድ: ፍታሕ ይኸውን ዶ?
